Lutetia
Vide etiam paginas discretivas: Lutetia (discretiva) et Parisii (discretiva). Lutetia Res apud Vicidata repertae: Civitas: Francia Locus: 48°51′24″N 2°21′8″E Numerus incolarum: 2 145 906 Zona horaria: UTC+1, UTC+2 Situs interretialis Nomen officiale: Paris Gestio Praefectus: Anna Hidalgo Consilium: Council of Paris Procuratio superior: Grand Paris, Insula Franciae, Francia Borboniensis, arrondissement of Paris Geographia Superficies: 105.4 chiliometrum quadratum Regiones urbanae: Circumdarium I Lutetiae, Circumdarium II Lutetiae, Circumdarium III Lutetiae, Circumdarium IV Lutetiae, Circumdarium V Lutetiae, Circumdarium VI Lutetiae, Circumdarium VII Lutetiae, Circumdarium VIII Lutetiae, Circumdarium IX Lutetiae, Circumdarium X Lutetiae, Circumdarium XI Lutetiae, Circumdarium XII Lutetiae, Circumdarium XIII Lutetiae, Circumdarium XIV Lutetiae, Circumdarium XV Lutetiae, Circumdarium XVI Lutetiae, Circumdarium XVII Lutetiae, Circumdarium XVIII Lutetiae, Circumdarium XIX Lutetiae, Circumdarium XX Lutetiae Territoria finitima: Montrouge, Malakoff, Vanves, Isiacum, Bononia ad Sequanam, Sanctus Clodoaldus, Surisna, Puteolus, Noviliacum ad Sequanam, Levallois-Perret, Clipiacum, Sanctus Audoenus, Sanctus Dionysius, Albertivillare, Pantin, Pratum Sancti Gervasii, Lilacea, Banoletum, Monsterolium, Sanctus Mandetus, Vilcenia, Fontenay-sous-Bois, Novigentum ad Matronam, Joinville-le-Pont, Saint-Maurice, Carentonium, Ivry-sur-Seine, Le Kremlin-Bicêtre, Gentilly, Alta Sequanae, Sequana et Fanum Dionysii, Vallis Matronae Coniunctiones urbium Urbes gemellae: Roma Lutetia Parisiorum, tempore mediaevali etiam Parisius (Francogallice Paris), hodie saepissime Lutetia tantum, est caput et maxima Franciae urbs. Flumen Sequana urbem in duas partes dividit, scilicet septentrionalem (rive droite 'ripam dextram') et meridianam (rive gauche 'ripam sinistram'). In ipsa Lutetia urbe, quae ex viginti circumdariis exstat, 2 229  621, in agglomeratione 12  405  426 incolarum die 1 Ianuarii 2013 habitabant. Suburbia extra anulum autoviae sita sunt communia propria, banlieue(en) omnino appellata, quae non ad Lutetiam ipsam pertinent. Lutetia una cum Londinio et Novo Eboraco inter urbes Occidentales illustrissimas omnino numeratur. Singularis Franciae locus medius rerum politicarum, oeconomicarum, culturalium est, atque viarum nexus maximi momenti; urbi quidem sunt tres aeroportus et sex stationes ferriviariae terminales. Urbs UNESCO, OECD, et ICC? hospitium praebet. Anno 1989, inter capita culturalia Europaea numerabatur.